  Туспуктэм: Иван Коновалов Наталия Сильвестрова 15-тӥ куарусёнэ, Калык дӥськутлэн нуналаз, Ижкарын Чеберлыко киужъёсъя йӧскалык центрын туала удмурт дӥсен коллекциос возьматӥзы. Дизайнеръёс костюмъёссэс кылдытон сярысь веразы. Ужрадэ ивортодэтъя «Удмуртия» агенстволэн корреспондентэз вуылӥз. Анна Сергеевналэн «Инкуазь» бичетаз Удмуртилэн нулэсъёсыз, шуръёсыз, бусыосыз пыӵатэмын. Асьме дорысь материалъёсты кутыса, вашкала амалъёсын ужаса, дӥзайнер чылкак туала дӥсь кылдытӥз. « Та коллекция аспӧртэмлыко луэ, малы ке шуоно со асьме дорын будӥсь будосъёсын буямын, ыжгонлэсь куэмын » Анна Сергеева, «Инкуазь» дӥсь бичетлэн авторез «Выль вамыш» коллекциез Глазкарысь «Севуд» огазеяськонысь нылпиос дышетӥсьсы Мария Главатских кивалтэм улсын дасязы. Гужем соос куиськонъя «Луло сусо» фестивале пыриськизы.  « Котькудӥз дӥсь асьсэ киынызы лэсьтэмын. <…> Соос бордын ик удмурт дӥсьлэн азинсконэз» Наталья Прокопьева, Чеберлыко киужъёсъя йӧскалык центрлэн кивалтӥсез Озьы ик ужрадын «Путо» ӵектос улсын быдэстэм уйпал, лымшор но шор удмуртъёслэсь пиосмурт дӥсьсэс видеороликъёсын возьматӥзы. Ӵектосэ пӧртэм дизайнеръёс пыриськизы, коньывуонэ соосын кылдытэм костюмъёсын календарь потоз.  « Пиосмурт дӥсен герӟаськем проектъёс ӧй вал на. Туж шумпотӥськом, ми туэ та проектъя грант басьтыны быгатӥм шуыса, роликъёс но снять карим. <…> 12 образ туала дӥсен медийной личностьёслы милям дизайнеръёсмы 12 кузя лэсьтӥзы. Со календарь со образъёсын луоз » Наталья Прокопьева, Чеберлыко киужъёсъя йӧскалык центрлэн кивалтӥсез Тодэ вайытом, Калык дӥськутлэсь нуналзэ Удмуртиын 27-тӥ инвожое юнматизы. Тегъёс: удмуртъёс йӧскалыклулчеберет дӥськут праздникъёс Ижкар Удмуртия  